৫০ বলে শতরান করার রেকর্ড গড়লেন স্মৃতি মন্ধনা

ওয়েব ডেস্ক : মহিলা ক্রিকেট বিশ্বকাপের আগে স্বপ্নের ফর্মে স্মৃতি মন্ধনা (Smriti Mandhana)। অস্ট্রেলিয়ার (Australia) বিরুদ্ধে তৃতীয় একদিনের ম্যাচে করলেন শতরান (Century)। তবে এমনি সেমনি নয়, ৫০ বলে শতরান করলেন তিনি। এই শতরানের কারণে বিরাট কাহলির ৫২ বলে শতরানের রেকর্ড ভাঙলেন স্মৃতি।

মহিলাদের একদিনের বিশ্বকাপে দ্রুততম শতরান রয়েছে অস্ট্রেলিয়ার প্রাক্তন অধিনায়ক মেগ ল্যানিংয়ের। তিনি নিউজিল্যান্ডের বিরুদ্ধে ৪৫ বলে শতরান করেছিলেন। তবে ভারতীয় হিসেবে নতুন নজির গড়লেন স্মৃতি মন্ধনা (Smriti Mandhana)। ২০১৩ সালে অস্ট্রেলিয়ার বিরুদ্ধে ৫২ বলে শতরান করেছিল ভারতের পুরুষ দলের তারকা ক্রিকেটার বিরাট কোহলি। সেই রেকর্ডকে ভাঙলেন স্মৃতি।

আরও খবর : গত বারের কলকাতা লিগ চ্যাম্পিয়ন ইস্টবেঙ্গল!

স্মৃতি মন্ধনা (Smriti Mandhana) এর আগেও ৭০ বলে শতরান করেছিলেন। সেই ম্যাচ ছিল আয়ারল্যান্ডের বিরুদ্ধে। এমনকি অস্ট্রেলিয়ার বিরুদ্ধে আগেও ৭৭ বলে শতরানের রেকর্ডও রয়েছে তাঁর। এবার সেই অস্ট্রেলিয়ার বিরুদ্ধেই দ্রুততম শতরান করলেন তিনি।

এই ম্যাচে ৬৩ বলে ১২৫ রান করেন স্মৃতি। এর মধ্যে রয়েছে পাঁচটি ছক্কা ও ১৭টি চার। যতক্ষণ ক্রিজে ছিলেন স্মৃতি, ততক্ষণ তাঁকে অস্ট্রেলিয়ার কোনও বোলার থামাতে পারেননি। তবে পরে ২২ তম ওভারে গ্রেস হ্যারিসের বলে আউট হন তিনি। ক্যাচ আউট হন তিনি।